tomron87/hebrew-wikipedia-sentences-corpus huggingface dataset:
הסרט יצא לאקרנים ב-16 באפריל 2007, לאחר שצילומי הסרט נערכו בערים לוס אנג'לס, קליבלנד וניו יורק בין ינואר ליולי 2006. בניגוד לשני קודמיו, הסרט קיבל ביקורת מעורבות בשל התמקדות בדמויות רבות מהקומיקס יותר מאשר בעלילה.
אולם, הוא זכה להכנסות גבוהות בקופות עם סכום של כ-890 מיליון דולר, וכן היה לסרט היקר ביותר בכל הזמנים – שיא שנשבר מאוחר יותר בידי שודדי הקאריביים: סוף העולם.
מספר חודשים לאחר סוף הסרט השני בסדרה, פיטר פארקר נהנה מאור הזרקורים כספיידרמן, ומוצא איזון בין חייו כגיבור-על לבין חייו עם אהובתו מרי ג'יין ווטסון.
הארי אוסבורן מחליט לבצע את נקמתו והופך לגובלין החדש כמו אביו, הגובלין הירוק.
אדי ברוק (מגולם על ידי טופר גרייס), צלם עיתונות נוסף בעיתון "הדיילי ביוגל", מתחרה בפארקר ויוצא להכפיש את שמו של ספיידרמן.
בינתיים, פלינט מארקו (מגולם על ידי תומאס היידן צ'רץ) הוא אסיר נמלט שנופל לתוך מאיץ חלקיקים והופך למפלצת חול משנה צורה הידועה בשם סאנדמן.
הוא יוצא למסע שודים כדי לגייס כסף למען בתו החולה.
פארקר מגלה שמארקו הוא האיש שאחראי למותו של הדוד בן, מה שגורם לצידו האפל להתגבר עליו.
יצר הנקמה משתלט עליו סופית כאשר מופיע חומר סימביוטי חייזרי שמתאחד עמו ומביא ליצירתה של חליפת ספיידרמן חדשה ושחורה.
כאשר פיטר מצליח לשחרר את עצמו מעול הסימביוט, זה האחרון מוצא לעצמו מארח חדש – אדי ברוק, שהופך ליצור ונום.
הסרט הרביעי בסדרה של טובי מגוויר היה אמור לצאת בשנת 2009. בסוף 2007 שוחררו כמה אנימציות קצרות שבו ספיידרמן נלחם מול הנשר ומיסטריו.
בשנת 2008 פרסם סם ריימי עמוד אחד מהתסריט של הסרט לקהל הרחב.
הסרט תוכנן להציג שלושה נבלים שונים מההשראה של ששת המרושעים.
התכנון של ריימי היה אמור להיות שבסרט הזה יהיו שלושה נבלים ובסרט הבא, "ספיידרמן 5", יהיה עוד שלושה נבלים ובסרט הבא, "ספיידרמן 6", יהיה קרב בין השבעה.
בשנת 2009 אמרו שהסרט נדחה לסוף השנה, והוא יצא בנובמבר.
בשנת 2010, אמרו כי בעקבות אכזבתו של הסרט הקודם, ("ספיידרמן 3") הסרט נדחה סופית ולא ישוחרר.
בשנת 2011 הכריזו כי יצא טרילוגיה חדשה של ספיידי, בבימוי מארק וב ובכיכוב אנדרו גארפילד.
ב-11 במרץ 2024 טען סם ריימי שדיבר עם סרטי קולומביה והם מתכננים להמשיך את הפקת הסרט והוא כנראה יצא עם טובי מגווייר.
בשנת 2012 יצא הסרט "ספיידרמן המופלא" – הראשון בסדרת הסרטים השנייה, בבימויו של מארק וב ובכיכובם של אנדרו גארפילד, אמה סטון, סאלי פילד, מרטין שין, דיין דיהן, פליסיטי ג'ונס, כריס קופר, ריס איוואנס, ג'יימי פוקס, פול ג'יאמטי ודניס לירי.
בשנת 2014 יצא סרט ההמשך – "ספיידרמן המופלא 2".
הסרט החדש יצא לאקרנים ב-30 ביוני 2012, לאחר שצילומי הסרט נערכו בלוס אנג'לס וניו יורק בין דצמבר 2010 לאפריל 2011. עם תסריט מחוספס ועכשווי שהושווה ל"באטמן מתחיל" של כריסטופר נולאן, הסרט הפך לשובר קופות וקיבל ביקורות חיוביות ולהכנסות של 950 מיליון דולר.
הסרט מציג מחדש את סיפור מקורו של פיטר פארקר (מגולם על ידי אנדרו גארפילד), תלמיד תיכון וחבר ללימודים של גוון סטייסי (מגולמת על ידי אמה סטון), שננשך בידי עכביש מהונדס גנטית והחל לפתח את כוחותיו.
פארקר – שהתייתם בגיל צעיר וכעת גר עם דודו ודודתו – מנסה לגלות על מה אביו עבד, והדבר מוביל אותו לשותפות עם קורטיס קונורס (מגולם על ידי ריס איוואנס), מדען קטוע יד שאובססיבי לפתח נסיוב שמגדל מחדש איברים קטועים.
כאשר קונורס מפוטר מעבודתו הוא מחליט להזריק את הנסיוב לעצמו אך סובל מתופעות לוואי שהופכות אותו לנבל-על בשם הלטאה.
סרט ההמשך לסדרת הסרטים של מארק וב יצא לאקרנים ב-16 באפריל 2014, לאחר שצילומי הסרט נערכו בניו יורק בין פברואר ליוני 2013. ביקורות הסרט משבחות את הסרט על הפן הבידורי שבו והכימיה בין שני השחקנים הראשיים (אנדרו גארפילד ואמה סטון), על אף הצפיפות הרבה עקב דמויות הקומיקס הרבות שבסרט.
לאחר מאורעות הסרט הקודם, פיטר אוהב להיות הגיבור האהוב ספיידרמן ונהנה מזמן איכות עם חברתו גוון.
אבל הוא מגלה כי עליו להתמודד מול אויב חדש ורב עוצמה הקורא לעצמו אלקטרו (מגולם בידי ג'יימי פוקס).
סרט זה נהיה לשובר קופות בדומה לקודמו זהו הסרט האחרון בסדרת סרטי ספיידרמן המופלא.
ביוני 2013 הכריזה סוני כי בכוונתה להוציא את סרט ההמשך ל"ספיידרמן המופלא 2" ביוני 2016. בדצמבר 2013 אישר אנדרו גארפילד כי הוא חתם על חוזה לגילום דמותו של גיבור העל בסרט השלישי בסדרה ובפברואר 2014 אישרה סוני כי מארק וב נשכר לביים גם את הסרט השלישי.
בינואר 2015 פורסמה הודעה מטעם חברת הליהוק ביל בקמן, לפיה צילומי הסרט צפויים להתחיל בניו יורק בהמשך שנת 2015 ובסרט ההמשך "ספיידרמן המופלא 3" צפויים היו לככב אנדרו גארפילד כפיטר פארקר ודיין דיהן כהארי אוסבורן/ הגובלין הירוק מנהיג קבוצת ששת המרושעים אשר ילחמו נגד ספיידרמן.
ב-5 בפברואר 2015, סרטי סוני ואולפני מארוול שחררו הצהרה משותפת לפיה ספיידרמן ייקח חלק ב, כאשר הדמות תופיע בסרט סולו משלה שמתוכנן לשנת 2017, וזהו אתחול מחודש לכל סרטי דמות שהיו, בכך נדחו על הסף תוכניות להפיק סרט המשך לספיידרמן המופלא 2.
ב-7 במרץ 2015 אושר שדמותו של ספיידרמן תופיע ב"קפטן אמריקה: מלחמת האזרחים".
בשנת 2017 יצא סרט הקולנוע "ספיידרמן: השיבה הביתה" בבימויו של ג'ון וואטס ובכיכובו של טום הולנד כספיידרמן.
בשנת 2016 יצא הסרט "קפטן אמריקה: מלחמת האזרחים", בו טוני סטארק מגיע אל ביתו של פיטר פארקר (בכיכוב טום הולנד) ומבקש ממנו להיות בקבוצה שלו בריב שלו ושל סטיב רוג'רס.
בשנת 2016 יצא הסרט "קפטן אמריקה: מלחמת האזרחים", או בשמו האחר: "קפטן אמריקה 3" / "הנוקמים 2.5".
הסרט מבוסס על הקומיקס "מלחמת האזרחים" של מארוול קומיקס, ובגלל שהכריזו שבסרט זה הדמות של ספיידרמן של טום הולנד יופיע, כך יהיה והיה.
הדמות והשחקן הופיעו למשך קצת יותר מרבע שעה באמצעו של הסרט, והביאו אות סיפורו כהשפעה מרכזית לסרט הסולו של הדמות ב, שיצא שנה אחר הסרט הזה, בשנת 2017.
ב-23 ביוני 2015 הוכרז רשמית שהשחקן הבריטי הצעיר טום הולנד יגלם את ספיידרמן בסרט משלו בבימויו של ג'ון וואטס, וכי הוא יופיע לראשונה בסרט "קפטן אמריקה: מלחמת האזרחים".
ג'ון פרנסיס דיילי וג'ונתן מ.
גולדשטיין נשכרו כתסריטאים לסרט הצפוי.
בסרט ספיידרמן הצפוי לוהקו טום הולנד כספיידרמן, זנדאיה לוהקה לתפקיד נשי ראשי ומריסה טומיי לוהקה לגלם את הדודה מי.
באפריל 2016 נודע שהסרט ייקרא "Spiderman: Homecoming".
ביוני 2016 התחילו צילומי הסרט באטלנטה.
ב-5 ביולי 2017 יצא הסרט לאקרנים בישראל.
סרט זה יצא בשנת 2018, וספיידרמן של טום הולנד שיחק בו תפקיד ראשי-משני.
השתתף לא הרבה בסרט, אך הפך לצוותו של הנוקמים והשתתף בקרב הראשון נגד תאנוס.
"הנוקמים: סוף המשחק", הסרט ה-22 ביקום הקולנועי של מארוול, יצא ב-24 באפריל 2019.
ספיידרמן של טום הולנד ב היה דקות ספורות בסרט, בהופעה יותר גדולה מהופעתו ב"קפטן אמריקה: מלחמת האזרחים", ופחות גדולה מהופעתו ב"הנוקמים: מלחמת האינסוף", הסרט הקודם ל"סוף המשחק".
לאחר סוף גורלו בסרט הקודם, "מלחמת האינסוף", הספיידרמן של היקום הקולנועי של טום הולנד הגיע בסוף הסרט לצד כל האחרים שמתו בסרט הקודם על ידי תאנוס, בקרב הסופי של הסרט.
בסרט זה פיטר, עם חברו הטוב נאד (המגולם על ידי ג'ייקוב בטלון) ועם M.J.
ווטסון (המגולמת על ידי זנדאיה) מנסים להתמודד עם נסיעתם של כל כיתתם בעקבות מדעית, ללונדון.
אך ניק פיורי (המגולם על ידי סמואל ל.
ג'קסון) מודיע לפיטר כי נבל-על חדש מגיע ללונדון וינסה להשמידו.
מכיוון שניק לא אמר את שם הנבל, פיטר לא ידע מתי הנבל יבוא.
מיסטריו (המגולם על ידי ג'ק ג'ילנהול) מגיע ומתחבר אל פיטר, וכך: עם אהבתו לזנדאיה ועם נאד שלא מבין מה קורה לו, פיטר מנסה להתמודד עם הכל, בעוד מותו של טוני סטארק מלווה את עצביו כל הדרך.
הסרט השלישי בסדרה עלה לאקרנים ב-16 בדצמבר 2021 בהפקה משותפת של סרטי סוני ואולפני מארוול.
בפברואר 2021, נחשף שהשם של הסרט הוא "ספיידרמן: אין דרך הביתה" ("Spider-Man: No Way Home").
בסרט זה הופיעו שלושת שחקני ספיידרמן מהסרטים השונים – טובי מגווייר, אנדרו גארפילד וטום הולנד, וכן דמויות נוספות מסרטים אלו כמו הגובלין הירוק בגילומו של וילם דפו ואלקטרו בגילומו של ג'יימי פוקס.
כמו כן, בסצנת אמצע הכתוביות הופיעה דמותו של ונום בגילום טום הארדי מיקום מארוול של סוני.
בשנת 2021, לאחר הסרטים "ספיידרמן: אין דרך הביתה" ו"ונום 2", נשאלה השאלה האם יהיה סרט רביעי לסרטי ספיידרמן של טום הולנד.
לאחר יציאת הסרט "ונום: הריקוד האחרון" באוקטובר 2024, הודע סופית כי יצא ב-24 ביולי 2026 את הסרט "ספיידרמן 4" בכיכוב טום הולנד וזנדאיה, ושמו יוכרז מאוחר יותר.
הולנד הודיע כי הוא וזנדאיה קראו את התסריט והתרגשו מאוד.
במקביל, בראיון, הוא סיפר: "ישר שלקחנו את התסריט קראנו אותו וקפצנו על הספה מרוב התרגשות.
זה סרט שמעריצי ספיידרמן יהנו ממנו בכל שלב, ואם לא: הם לא מעריצי ספיידרמן".
הבמאי של "שאנג-צ'י ואגדת עשר הטבעות", דסטין דניאל קרטון, יביים את הסרט במקום ג'ון ווטס, שביים את שלושת הסרטים הקודמים, והסרט צפוי לצאת לאקרנים ב-31 ביולי 2026.
במרץ 2025 פורסם כי סיידי סינק לוהקה לסרט, אך דמותה נשארת בסוד ועל פי דיווחים תפקידה יהיה משמעותי.
ישנן השערות כי היא עשויה לגלם את ג'ין גריי, מוטאנטית מ"אקס-מן", דמות שגולמה בעבר על ידי פמקה ינסן וסופי טרנר.
ב-31 במאי 2025, נודע כי הסרט ייקרא בשם "ספיידרמן: יום חדש".
לפני ההסכם בין מארוול לסוני, סוני פיתחה מספר סרטי ספין-אוף שמבוססים על דמויות מהיקום של ספיידרמן.
בעקבות העסקה, פיתוח הסרטים נגנז, כדי להתמקד בעסקה עם מארוול.
במרץ 2016, סוני הודיעה על המשך פיתוח הסרט המבוסס על דמותו של ונום, כאשר הסרט יתקיים ביקום משלו, הנפרד מהיקום הקולנועי של מארוול.
במאי 2017 סוני הודיעה כי ונום יהווה כסרט הראשון ב"יקום ספיידרמן של סוני".
במהלך החודש המפיק קווין פייגי ציין כי אין למארוול תוכניות לערב את ונום ביקום הקולנועי, מאחר שהסרט הוא פרויקט בלעדי של סוני, אך איימי פסקל הודיעה כי סוני מעוניינת שהסרטים החדשים שלהם יתרחשו ב"אותו עולם" של "ספיידרמן: השיבה הביתה", כשהיא מתארת אותם כ"תוספת" לעולם הזה.
ביוני 2017 הודיעה איימי פסקול כי הסרט ונום והסרט סילבר ובלאק יהיה חלק מהיקום של "ספיידרמן: השיבה הביתה", היקום הקולנועי של מארוול, עקב כך נוצר המצב כי אין כמעט מידע על יקום מארוול של סוני.
סוני המשיכה את הפיתוח הארוך של הסרט ממרץ 2016. שנה לאחר מכן, סקוט רוזנברג וג'ף פינקר נשכרו כתסריטאים לסרט.
במאי 2017, סוני הודיעה כי טום הארדי יגלם את אדי ברוק/ונום ורובן פליישר יביים את הסרט.
סוני ניסתה מספר פעמים להפיק סרטי ספין-אוף על דמויות נשיות מעולמו של ספיידרמן בקומיקס.
במרץ 2017 פורסם שכריס יוסט נבחר לשמש כתסריטאי לסרט, בו יככבו דמויותיהן של החתולה השחורה וסילבר סייבל.
במאי 2017, סוני הודיעה שהסרט ייקרא "סילבר ובלאק" ושג'ינה פרינס-בית'ווד נשכרה למלאכת הבימוי.
ביוני 2017 דווח כי אולפני סוני מעוניינים בהפקת סרטים המבוססים על דמויותיהם של קרייבן הצייד ומיסטריו.
בדצמבר 2024 מתוכנן לצאת לאקרנים הסרט "קרייבן הצייד", ולא ידוע אם בכלל יתחילו לפתח את הסרט על מיסטריו.
באפריל 2015, הכריזה סוני שפיל לורד וכריסטופר מילר יכתבו ויפיקו סרט אנימציה קומי על ספיידרמן שיופץ על ידי אולפני ההנפשה של סוני.
במקור, הסרט אמור לצאת לאקרנים ב-21 בדצמבר 2018, אולם סוני הכריזה ב-26 באפריל 2017 שההקרנה תצא שבוע לפני ב-13 בדצמבר 2018. ב-20 ביוני 2016 הוליווד ריפורטר אמר כי בוב פארסיצאטי יביים את הסרט.
סוני הכריזה שמיילס מוראלס יהיה הספיידרמן בסרט ופיטר רמזי יהיה במאי המשנה.
ספיידרמן: ברחבי ממדי העכביש (2023), וספיידרמן: מעבר לממדי העכביש (2027)
ב-1 בנובמבר 2019 נחשף שסרט ההמשך צפוי לצאת לאקרנים ב-8 באפריל 2022. כמו כן, נודע כי פיל לורד וכריסטופר מילר יחזרו להפיק את הסרט ובנוסף סרט ההמשך יציג גם את ספיידרמן היפני מ-1978 בדיבובו של טאקויה יאמאשירו.
בדצמבר 2021 נחשף שמו החדש של הסרט "ספיידרמן: ברחבי ממדי העכביש" והוא יפוצל לשני חלקים: החלק הראשון יוקרן בדצמבר 2022 והחלק השני צפוי לצאת לאקרנים ב-2023.
הודיעו לאחר-כך כי בחלק ראשון יופיעו יותר מ-240 ספיידרמנים, ועלילת הסרט תעסוק בדילמה שמוטלת על כתפיו של מיילס בשאלה את מי להציל: את אביו, או את כל הספיידרמנים ברחבי המולטיוורס.
באוקטובר 2022 נחשף כי החלק הראשון יצא ב-1 ביוני 2023 והחלק השני יצא ב-29 במרץ 2024. זה קרה, אך תקוות החלק השני נמחקה מהתמונה.
בדצמבר 2023 הכריזו כי בעקבות שביתת המדבבים והתסריטאים של אמריקה הסרט השני ידחה להרבה יותר ממרץ 2024 וכנראה גם לתחילת 2025.
בסדרת סרטי ספיידרמן מככבים אנסמבל של שחקנים, כולל מספר הופעות אורח של דמויות מחוברות הקומיקס.
הסרטים העתידיים של הנוקמים (2026-2027)
סרט הלייב-אקשן של מיילס מוראלס
ספיידרמן: מעבר לממדי העכביש (2027)
בשנת 2022 נחשף כי אולפני מארוול מתכננים לעשות סדרת אנימציה של ספיידרמן, שתעקוב אחר שנתיו המוקדמות של ספיידרמן של טום הולנד, איך הוא ננשך מהעכביש, ואיך הפך לספיידרמן.
בסדרה יהיו נבלים מכל הסרטים ועלילה חדשה.
הסדרה מתוכננת לעלות בשנת 2024 לשירות הסטרימינג: דיסני+ ולהיות חלק מהיקום הקולנועי של מארוול.
בשנת 2023 הכריזו כי יצא או סדרה או עונת המשך שקוראים לה: "ספיידרמן: שנה שנייה".
במרץ 2024 הכריזו סרטי קולומביה כי לכבוד 100 שנותיהם שהם חוגגים באפריל אותה השנה הם יוציאו את כל הסרטים של ספיידרמן מחדש לאקרנים.
תאריכי יציאת הסרטים מחדש הופצו לאינטרנט ב-11 במרץ 2024:
תאריך יציאה מחודשתשם הסרטכוכב ספיידרמן15 באפריל 2024ספיידרמןטובי מגוויר22 באפריל 2024ספיידרמן 2טובי מגווייר29 באפריל 2024ספיידרמן 3טובי מגווייר6 במאי 2024ספיידרמן המופלאאנדרו גארפילד13 במאי 2024ספיידרמן המופלא 2אנדרו גארפילד20 במאי 2024ספיידרמן: השיבה הביתהטום הולנד27 במאי 2024ספיידרמן: רחוק מהביתטום הולנד3 ביוני 2024ספיידרמן: אין דרך הביתהטום הולנד
מליקה ספייה סולטאן (בטורקית עות'מאנית: صفیه سلطان; 1550 – 10 בנובמבר 1619) הייתה פילגשו האלבנית של הסולטאן העות'מאני מוראט השלישי הוולידה סולטאן בתקופת שלטונו של בנהּ מהמט השלישי וסבתם של אהמט הראשון ומוסטפא הראשון.
ספייה נמנית עם האישים הבולטים בתקופה שנודעה כ"סולטנות הנשים".
היא התגוררה בחצר המלכות של האימפריה העות'מאנית במשך מלכותם של שבעה סולטאנים: סולימאן המפואר, סלים השני, מוראט השלישי, מהמט השלישי, אהמט הראשון, מוסטפא הראשון ועות'מאן השני.
זהותה של ספייה מבולבלת לעיתים קרובות עם זו של חמותה הוונציאנית, נורבאנו, מה שהביא כמה להאמין שגם ספייה ממוצא ונציאני.
עם זאת, ספייה הייתה ממוצא אלבני, ילידת רמות דוקאג'ין.
ב-1563, בגיל 13, היא הוצגה בפני מוראט השלישי העתידי על ידי דודניתו עיישה הומאשה סולטאן, נכדתו של סולימאן המפואר והייתה לפילגשו.
ב-26 במאי 1566, השנה שבה מת סולימאן המפואר, ילדה את בנו של מוראט, מהמט השלישי לעתיד.
ספייה הייתה הפילגש היחידה של מוראט לפני המלכתו, והוא המשיך לנהל איתה מערכת יחסים מונוגמית במשך כמה שנים לסולטנות שלו.
אמו, נורבאנו, יעצה לו לקחת פילגשות נוספות לטובת השושלת, שעד שנת 1581 היה רק יורש אחד שנותר בחיים, מוראט ובנם של ספייה, מהמט.
ב-1583 האשימה נורבאנו את ספייה בשימוש בכשופים שגרמו לו לאין-אונות ומנעו ממנו מגע עם נשים אחרות.
האשמה זו הביאה למאסר ועינויים של משרתיה של ספייה.
אחותו של מוראט, אסמהאן, הציגה בפניו שתי פילגשות יפות, שאותן קיבל, ואחריהן הפך לאב לעשרים בנים ועשרים ושבע בנות.
דיווחים ונציאניים קובעים כי לאחר מרירות ראשונית שמרה ספייה על כבודהּ ולא גילתה קנאה בפילגשותיו של מוראט.
היא זכתה לתודתו של הסולטאן, שהמשיך להעריך אותה ולהתייעץ איתה בעניינים פוליטיים, במיוחד לאחר מותה של נורבאנו.
בשנותיו האחרונות של מוראט חזרה ספייה להיות בת זוגו היחידה.
עם זאת, לא סביר שספייה הפכה אי פעם לאשתו של מוראט - אף על פי שההיסטוריון העות'מאני, מוסטפא עלי, מתייחס אליה ככזו, וסותר את הדיווחים של השגרירים הוונציאניים והאנגלים.
ספייה הייתה בעלת השפעה בתור האסקי, דרגה שהוענקה לה פחות משנה לאחר שמוראט הומלך.
כפי שג'ובאני מורו דיווח בשנת 1590: .
ספייה ילדה למוראט ארבעה צאצאים:
מהמט השלישי (1566–1603), הפך לסולטאן הבא לאחר אביו מוראט השלישי;
עאישה סולטאן (נפטרה ב-15 במאי 1605), נישאה לראשונה ב-20 במאי 1586 לאבראהים פאשה, נישאה בשנית ב-5 באפריל 1602 ליימשישי חסן פאשה, נישאה בשלישית ב־29 ביוני 1604 לגוז'לצה מהמוט פאשה;
פטמה סולטאן, התחנה ב-6 בדצמבר 1593 עם חליל פאשה, התחתנה בשנית בדצמבר 1604 להיזיר פאשה.
במותו של מוראט ב0-1595, ספייה דאגה להמלכת בנה מהמט כסולטן, והיא הפכה לוולידה סולטאן – אחת החזקות בהיסטוריה העות'מאנית.
עד למות בנה ב-1603 נקבעה המדיניות העות'מאנית על ידי סיעה בראשותה ובעזרת גזנפר אגא, ראש הסריסים הלבנים ומנהל הארמון הקיסרי הפנימי (Enderûn).
ספייה נהנתה משכר עצום של 3,000 אקצ'ה ביום במהלך החלק האחרון של שלטון בנה.
כאשר מהמט השלישי יצא למערכה בהונגריה בשנת 1596, הוא העניק לאמו סמכויות נרחבות בניהול האימפריה והותיר אותה אחראית על האוצר.
במהלך שלטונה הזמני היא שכנעה את בנה לבטל את מינויו של השופט העליון של איסטנבול וולמנות שוב את חתנהּ, דמת אבראהים פאשה, לווזיר גדול.
היא יזמה את הקמת "המסגד החדש" (Yeni cami) בדרום גשר גלאטה באיסטנבול, והוא נקרא על שמה - מסגד וַלידה סולטאן (החדש).
ספייה ציוותה להוציא להורג את נכדה מהמוט בשנת 1603, לאחר שמגדת עתידות חזתה כי מהמט השלישי ימות בעוד שישה חודשים ובנו יירש את מקומו.
לדברי שגריר אנגליה, מהמוט היה מוטרד מ"איך שאביו הובל לגמרי על ידי הסולטאנה הזקנה, סבתו, המדינה הפכו לחורבה, והיא לא מכבדת אלא את רצונה שלה להשיג כסף".
כל הסולטנים הבאים היו צאצאים של ספייה.
ספייה, כמו נורבאנו, דגלה במדיניות פרו-ונציאנית בדרך כלל והתערבה בקביעות מטעם שגרירי ונציה, אחד מהם תיאר אותה בפני הסנאט כ"אישה שאפשר לסמוך על דבריה, מהימנה, ואני אומר כי רק בה בלבד מצאתי אמת בקונסטנטינופול; לכן זה תמיד יועיל לשלוותכם לקדם את הכרת התודה שלה".
ספייה שמרה גם על קשרים טובים עם אנגליה.
היא שכנעה את מהמט השלישי לתת לשגריר אנגליה להתלוות אליו במסע בהונגריה.
אחד ההיבטים הייחודיים בקריירה שלה הוא שהיא התכתבה אישית עם המלכה אליזבת הראשונה של אנגליה, והתנדבה לעתור את הסולטאן מטעמה של אליזבת.
שתי הנשים החליפו גם הן מתנות.
באחת הפעמים קיבלה ספייה את דיוקנה של אליזבת בתמורה ל"שני בגדי בד כסף, חגורת בד אחת מכסף, ושתי מטפחות שנרקמו בזהב המוני".
במכתב משנת 1599 מגיבה ספייה לבקשתה של אליזבת לקשרים טובים בין האימפריות:
ספייה השתמשה בכרכרה בטיולים לעיר, שנחשבה לשערורייתית.
חילופי מכתבים ומתנות אלה בין ספייה לאליזבת הציגו דינמיקה מגדרית מעניינת ליחסים הפוליטיים שלהם.
בצד האמצעים המסורתיים להחלפת נשים במטרה להבטיח בריתות דיפלומטיות, כלכליות או צבאיות, חילופי אליזבת וספייה העמידו אותן בעמדת הכוח ולא מושאי החילוף.
תופעה יוצאת דופן ביחסיה של ספייה עם אנגליה הייתה משיכתה לפול פינדר, מזכיר השגריר האנגלי ומי שהעניק לספייה את הכרכרה של אליזבת.
לדברי תומאס דאלאם (שהגיש את מתנת העוגב של אליזבת למהמט השלישי), "הסולטאנה אכן חיבבה מאוד את מר פינדר, ואחר כך היא שלחה לו מכתב שייפגש עמה אך פגישתם נכשלה".
לסלי פירס (Leslie Peirce) מציינת בספרהּ מ-1993' "ההרמון האימפריאלי"' כי ספייה עדיין הייתה בחיים בחודשי הפרישה הראשונים של כלתה קסם סולטאן ב"ארמון הישן", בין שתי כהונותיו של מוסטפא הראשון, ואם כך, היא חיה לפחות עד 1619 ומתה בתקופת שלטונו של נינהּ עות'מאן השני.
ספייה נקברה באחוזת הקבר של מוראט השלישי.
דמותה של ספייה סולטאן מגולמת על ידי השחקנית הטורקייה חוליה אוושר בסדרה הטורקית "המאה המפוארת - קסם".
ספיידרמן: השיבה הביתה הוא סרט גיבורי-על אמריקאי בלייב אקשן בהפקה משותפת של סוני ואולפני מארוול מ-2017. הסרט בוים על ידי ג'ון וואטס, ונכתב על ידי ג'ונתן גולדשטיין, ג'ון פרנסיס דיילי, כריסטופר פורד, כריס מק'קנה ואריק סומרס, כשלבסוף שוכתב על ידי וואטס עצמו.
הסרט מבוסס על הקומיקס "ספיידרמן" בהוצאת חברת ההוצאה לאור מארוול קומיקס, והוא מהווה חלק מהיקום הקולנועי של מארוול, זאת כשהוא מאתחל את סדרת סרטי "ספיידרמן" העצמאית של סוני.
עלילת הסרט מציגה את פיטר פארקר זמן לא רב לאחר מאורעות "קפטן אמריקה: מלחמת האזרחים".
בעזרת המנטור שלו, טוני סטארק, פיטר מנסה למצוא איזון בחייו בין היותו תלמיד תיכון טיפוסי בגיל ההתבגרות בקווינס להיותו גיבור-העל הידוע "ספיידרמן", ונאלץ להתמודד עם איום אימתני בדמותו של נבל-העל "הנשר".
ב-2012, כהשלכות מהקרב בניו יורק בין צוות גיבורי-העל "הנוקמים" לגזע החוצנים הצ'יטאורי, ממשלת ארצות הברית, בסיועו של טוני סטארק, מחליטה להקים חברה לבנייה ושיקום בפיקוח ממשלתי אשר תטפל בנזקי קרבות מרובי נפגעים ונזק שכאלו, "בקרת נזקים".
כתוצאה מכך, חברות משנה רבות אשר עסקו בתחום פושטות את הרגל ויוצאות מחוץ לעסקים.
אדריאן טומס, הבעלים של אחת מהחברות האלו, משכנע את עמיתיו שלא לפרוש, אלא להשתמש בטכנולוגיה אותה אספו מעבודותיהם השונות לטובת פנייה לחיי פשע.
בכך, פיטר "נאלץ" לחזור לחייו כתלמיד תיכון טיפוסי בגיל ההתבגרות בקווינס, לצד חברו הטוב ביותר נד (ג'ייקוב בטלון) וידידתו מישל, כשהוא מתמודד עם יריבו לספסל הלימודים פלאש תומפסון ומחזר אחר מושא אהבתו ליז אלן.
למורת רוחה של דודתו מיי הוא פורש מצוות הדקאתלון האקדמי של בית ספרו בניהולו של המרצה הרינגטון, על מנת להתמקד בהתמחות המדעים שלו ב"תעשיות סטארק" – כיסוי לפעילותו כגיבור-העל "ספיידרמן".
במהלך אחת מפעולותיו באחד מן הערבים, פיטר מתעמת עם קבוצת פושעים המשתמשים בנשק הצ'יטאורי לשוד בנק, אך נכשל עם בריחתם, וסובל מ"כישלון" נוסף כאשר מיד לאחר מכן נד מגלה את זהותו הסודית.
נחוש לתפוס את הפושעים, פיטר עוקב אחר הסחר בנשק ברחבי קווינס, ובפרט בנשק הצ'יטאורי, ומוצא את צמד הפושעים הרמן שולץ וג'קסון ברייס, אשר לכל אחד מהם זוג כפפות הלם משודרגות של קרוסבונז מהקרב בלאגוס המקנות להם את היכולת לשחרר פרצי אוויר מרוכזים, מוכרים נשק לגנגסטר המקומי אהרון דייוויס.
פיטר מנסה לעצור אותם ומתעמת איתם, אך נתקל במנהיגם, טומס, בעל חליפה מתקדמת בעלת כנפיים מכניות המצוידת בנשק מתקדם, המכונה "הנשר".
פיטר נלחם בטומס, אך כמעט ונהרג עד אשר סטארק מגיח כאיירון מן ומחלץ אותו.
מאוחר יותר, ברייס מתעמת עם טומס בדבר האירועים האחרונים, ואף מאיים לספר לרעייתו של טומס אודות עסקיו הבלתי-חוקיים, ובתגובה טומס משתמש באחד מנשקיו על מנת להשבית את ברייס, אך בשוגג גורם למותו.
בעזרתו של נד, פיטר עוקב אחר צעדיו של טומס, ומגלה כי הוא בדרכו לוושינגטון על מנת לשדוד לארגונו הובלה של "בקרת נזקים" באמצעות נשק הצ'יטאורי.
ככיסוי להגעתו לשם, פיטר מצטרף בחזרה לצוות הדקאתלון של בית ספרו, היות שהם נוסעים לביקור באנדרטת וושינגטון.
בטרם פיטר יוצא אחר טומס, הוא מסיר מהחליפה שבב מעקב אותו סטארק התקין ומשבית את פרוטוקול הגבלת השימוש של החליפה, ובכך חושף את כל תכונותיה הפנימיות, וביניהן מערכת ההפעלה "K.A.R.E.N.".
כאשר פיטר מוצא את טומס, הוא נאלץ להיאבק פעם נוספת בשולץ, בנוכחות המדען פינאס מייסון, אך בסופו של דבר הוא מובס.
מוטל על הקרקע בחוסר אונים, פיטר נאלץ לשוב במהרה לחבריו, מכיוון שנשק הצ'יטאורי אותו נד שמר לעצמו בסתר הוביל פיצוץ ולנזק מסוכן באנדרטה.
לבסוף, כשהוא מתחמק מהרשויות הרודפות אותו, פיטר מציל את חבריו וחוזר לביתו.
בחזרה לביתו, פיטר משכנע את דייוויס לגלות לו את מקום הימצאו של טומס, בראיית הטוב שבו.
פיטר מגלה כי טומס נמצא עם שותפיו במעבורת המלאה בנשק הצ'יטאורי ויוצאת מסטטן איילנד כחלק מעסקת נשק נוספת, ויוצא לשם במהרה.
בהגיעו, הוא מצליח להביס את שכיריו של טומס וללכוד את קונה הנשק שלהם, מאק גארגן, אך נאלץ להיאבק פעם נוספת בטומס, אשר משתמש בנשק מתקדם על מנת לקרוע את המעבורת לשניים, בטרם הוא בורח מהמקום ומשאיר אותו להתמוטט.
פיטר מנסה לאחות את שני חלקי המעבורת, שמא היא תטבע ונוסעיה הרבים יימצאו את מותם, אך הוא נכשל, ובדיוק כשהיא עומדת להתמוטט באופן סופי, סטארק מגיח כאיירון מן, מייצב את המעבורת ומציל את הנוסעים.
לאחר מכן, סטארק נוזף בפיטר על פעולותיו ולוקח ממנו את החליפה שלו, דבר המאלץ את פיטר לשוב ולהשתמש בחליפה תוצרת הבית המיושנת שלו.
פיטר חש דיכאון רב בעקבות האירועים האחרונים, ומחליט למצוא נחמה בהזמנתה של אהובתו ליז לנשף הסיום ("Homecoming"), אשר להפתעתו הרבה נענית בחיוב.
כאשר פיטר אוסף את ליז מביתה, הוא מגלה כי אביה הוא לא אחר מאשר טומס עצמו, וזוכה ממנו לאיום מפורש לכך שלא יתעסק בענייניו שמא יזכה לנקמה חסרת מעצורים.
במהלך הנשף, נד מוצא בבהלה את פיטר ומספר לו כי טומס מתכנן לחטוף מטוס מטען הנושא בתוכו נשק רב ממגדלו של סטארק אל בסיס "הנוקמים" בצפון בפיקוחו של האפי הוגאן.
פיטר נאלץ לעזוב את ליז ולנוע במהרה, אך נתקל בעת יציאתו מבית ספרו בשולץ, איתו הוא נאלץ להיאבק, עד שלבסוף הוא ניצל על ידי נד שפוגע בו עם טווה הקורים של פיטר עצמו, שנפל לו לפני כן.
פיטר מוצא את טומס במאורתו הסודית ומתעמת איתו, כשהשניים מודעים לזהויותיהם זה של זה, וטומס מתרץ את פעולותיו כ"דאגה" לעתידה של ליז, שכן זו דרכו היחידה לאחר שסטארק הקים את "בקרת נזקים" וגרם לו לפשיטת רגל.
לאחר שפיטר מסרב "לוותר" לו, טומס ממוטט את המאורה ומשאיר את פיטר תחת הריסותיה.
לאחר שפיטר מצליח להיחלץ, הוא נאבק בטומס באוויר על גג המטוס, עד שהוא מסיט אותו להתרסקות בשטח פתוח ליד קוני איילנד.
אז, השניים מתעמתים פעם נוספת, כשלבסוף חליפתו של טומס מתפוצצת והוא עולה בלהבות.
פיטר מציל את חייו של טומס, ומסגיר אותו לידי המשטרה.
ביום שלמחרת, פיטר שב לחייו הרגילים.
בבית הספר, הוא מגלה כי מישל מתמנה לנשיאה החדשה של צוות הדקאתלון (שמה המלא נגלה כ"מישל ג'ונס", והיא נקראת על ידי חבריה בקיצור "MJ"), מכיוון שליז, יחד עם אמה, עוזבת את העיר בעקבות המעצר של טומס.
בהמשך היום, פיטר מבקר בבסיס "הנוקמים" בצפון בעקבות הזמנה מיוחדת מסטארק, אשר מציג בפניו חליפה חדשה ("איירון ספיידר") ומודיע לו כי אישר את הצטרפותו לצוות.
עם זאת, פיטר מוותר על ההזדמנות בהבנה כי לתפקידו כגיבור-על שכונתי וצנוע ישנה חשיבות רבה.
פפר פוטס, אשר ארגנה עבור ההצטרפות הצפויה מסיבת עיתונאים, מגלה כי פיטר ויתר ועזב, ולאחר שהיא נותרת בחוסר אונים, טוני אוסף מהאפי טבעת אירוסין אותה הוא שומר במשך שנים ומציע לפפר נישואים, זאת כנושא לסיקור עבור העיתונאים הנוכחים.
מאוחר יותר, פיטר שב לביתו ומגלה כי סטארק החזיר לו את חליפתו, ובדיוק כשהוא עוטה אותה מיי נכנסת לחדרו, ומגלה אודות זהותו הסודית.
באפילוג, טומס נכלא בעקבות פשעיו.
אחד מהאסירים, מאק גארגן, מספר לו כי כמה פושעים אשר נלכדו על ידי ספיידרמן מתאחדים במטרה לנקום בו על שעולל להם, ומבקש ממנו את זהותו הסודית, שכן רצה שמועה כי הוא יודע את הדבר, אך טומס מכחיש.
בסצנה שאחרי הכתוביות, סטיב רוג'רס מצלם תשדיר שירות למחלקת החינוך של ארצות הברית בנושא סבלנות.
טום הולנד – פיטר פארקר/ספיידרמן: נער בגיל ההתבגרות בעל כוחות-על דמויי עכביש אותם הוא קיבל לאחר שנעקץ בידי עכביש מהונדס גנטית.
הולנד ציין כי שאף השראה למשחקו מהופעותיהם הקודמות של טובי מגוויר ב"ספיידרמן" ואנדרו גארפילד ב"ספיידרמן המופלא" כדמות, אך הדגיש כי ניסה להעניק דבר "חדש ומרגש".
כמו כן, הוא הוסיף כי "ראינו אותו בימי חייו הבוגרים ובסוף ימי נעוריו, עכשיו זו תהיה הפעם הראשונה בה נראה אותו בשיא גיל ההתבגרות כשהוא צריך להתמודד עם הבעיות שלו תוך כדי לחימה בפשע".
מייקל קיטון – אדריאן טומס/הנשר: גבר בגיל המעבר בעל נטיות פליליות, אשר בונה בעזרת חבריו חליפה מתקדמת בעלת כנפיים מכניות המצוידת בנשק מתקדם, אביה של ליז אלן, הוא הנבל הראשי של הסרט.
מריסה טומיי – מיי פארקר: דודתו של פיטר, אלמנתו של בן פארקר.
ג'ייקוב בטלון – נד לידס: בן כיתתו של פיטר וחברו הטוב ביותר, יודע את סודו של פיטר.
שם המשפחה של הדמות אינו מוזכר, אך היא נעשתה על בסיס דמותו של נד לידס.
לורה הרייר – ליז אלן-טומס: בת כיתתו של פיטר ומושא אהבתו, בתו של אדריאן.
בוקים וודביין – הרמן שולץ/שוקר: פורע חוק המשמש כשותפו של טומס, בעל זוג כפפות הלם משודרגות של קרוסבונז מהקרב בלאגוס המקנות לו את היכולת לשחרר פרצי אוויר מרוכזים.
גרסה נוספת של "שוקר", כדמותו של ג'קסון ברייס, מגלם לוגאן מרשל-גרין,הוא הנבל המשני של הסרט.
זנדאיה קולמן – מישל "אמ.
ג'יי" ג'ונס-ווטסון: בת כיתתו של פיטר, המכונה על ידי חבריה בקיצור "MJ".
טוני רוולורי – פלאש תומפסון: בן כיתתו של פיטר ויריבו.
דונלד גלובר – אהרון דייוויס: סוחר נשק הסוחר בטכנולוגיה צ'יטאורית.
טיין דיילי – אן מארי הוג: מנהלת חברת הבנייה והשיקום "בקרת נזקים" הממומנת על ידי טוני סטארק.
רוברט דאוני ג'וניור – טוני סטארק/איירון מן: ממציא גאון מולטי-מיליארדר נהנתן בעל חליפות שריון מתכתיות מתקדמות המעניקה לו חוזק על-אנושי ויכולת תעופה וירי מטחי אנרגיה וטילים, מנהיג צוות גיבורי-העל "הנוקמים".
ג'ון פאברו – האפי הוגאן: ראש מערך האבטחה לשעבר של "תעשיות סטארק", שומר הראש והנהג של טוני סטארק המשמש כעוזרו.
בנוסף להופעתו של הנשר כאנטגוניסט, מייקל צ'רנוס מופיע כפינאס מייסון, שותפו של טומס, ומייקל מנדו מופיע כמאק גארגן.
קנת' צ'וי מופיע כמנהל בית ספרו של פיטר ג'ים מוריטה, מרטין סטאר מופיע כמרצה האקדמי הרינגטון, חניבעל בורס מופיע כמורה ההתעמלות של פיטר וילסון וסלניס לייבה מופיעה כמחנכת של פיטר, גברת וורן.
כחבריו ובני כיתתו של פיטר, מופיעים מייקל ברביירי כצ'ארלס מרפי, אנגאורי רייס כבטי ברנט, איזבלה אמארה כסאלי אבריל, חורחה לנדבורג ג'וניור כג'ייסון יונלו, ג'ונתן ג'רום טוטה כסימור אוריילי, אברהם אטא כאייב בראון וטיפאני אספנסן כסינדי מון.
מרתה קלי מופיע בקצרה כמדריכת טיולים, וגארסל ביוואיס כרעייתו של טומס, דוריס.
גווינת' פלטרו מופיעה כפפר פוטס, יו"ר "תעשיות סטארק" ובת זוגו לשעבר של טוני, וקרי קונדון וג'ניפר קונלי דיבבו את F.R.I.D.A.Y.
וקרן, מערכות ההפעלה לחליפותיהם של טוני ופיטר, בהתאמה.
בנוסף, כותב הקומיקס סטן לי, אשר היה שותף לסטיב דיטקו ביצירת דמותו של ספיידרמן, מופיע בהופעת קמע כדייר באחד הבניינים בקווינס וכריס אוונס מופיע כקפטן אמריקה בתשדירים חינוכיים שמוקרנים לבני הנוער בבית ספרו של פארקר.
לאחר הכישלון הביקורתי של "ספיידרמן המופלא 2", אולפני מארוול החליטו לנצל את ההזדמנות והחלו באוקטובר 2014 משא ומתן עם סרטי סוני במטרה להחזיר את זכויות דמותו של ספיידרמן לידיהם ולאתחל אותה אל תוך היקום הקולנועי של מארוול.
כחלק ממתקפת ההאקרים כנגד סוני בנובמבר, נודע כי מארוול הביעו רצון לכלול את דמותו של ספיידרמן בסרט "קפטן אמריקה: מלחמת האזרחים" ולשלב אותו בתוך היקום הקולנועי, אם כי שיחות שני הצדדים נכשלו.
עם זאת, בפברואר 2015 נודע כי שני הצדדים הצליחו להגיע בסופו של דבר להסכמות בניהם, והוכרז כי הדמות תופיע בסרטי היקום הקולנועי השונים, ובבכורה ב"מלחמת האזרחים".
כחלק מההסכם בין שני הצדדים, סרט חדש אודות הדמות יופק לפחות פעם ב-3 שנים, זאת כשמארוול יקבלו לידיהם שליטה יצירתית מלאה בעוד סוני יישמרו על זכויות ההפצה הבלעדיות.
עם זאת, אבי ארד ומאט טולמך, ששימשו כמפיקים לשני אלו, כן יחזרו למלאכת העבודה על הסרט החדש, אם כי בתור מפיקים בפועל בלבד.
נודע כי הסרט החדש, שיאתחל את גרסתה הקולנועית של הדמות, בפעם השלישית מאז תחילת המאה ה-21, לא יהיה סיפור מקור, וכי הוא יציג את התבגרותו של פיטר פארקר וההתמודדות בחייו עם כוחותיו.
ביוני, הוכרז כי לתפקיד נבחר טום הולנד, וכי הוא יגלם את ספיידרמן ב"מלחמת האזרחים" ולאחר מכן בסרט חדש אודות הדמות, אותו יביים ג'ון וואטס.
ג'ונתן גולדשטיין וג'ון פרנסיס דיילי, שבמקור בכלל נשקלו כל אחד מהם בשונה לביים את הסרט, נשכרו לכתוב את התסריט.
בינואר 2016, הוכרז כי הסרט ייצא לאקרנים ב-7 ביולי 2017, ומאוחר יותר הוכרז, כחלק מכנס "Cinema Con", כי שמו יהיה "ספיידמן: השיבה הביתה" ("Spider-Man: Homecoming").
יו"ר סוני תומאס רותמאן ציין כי את הסרט יפיקו אולפני מארוול בשליטה יצירתית מלאה, בעוד סוני תפיץ את הסרט בלעדית.
במרץ, זנדאיה קולמן לוהקה לתפקיד מישל ואושר כי מריסה טומיי תחזור על תפקידה מ"קפטן אמריקה: מלחמת האזרחים" כמיי פארקר.
חודש לאחר מכן, באפריל, טוני רוולורי לורה הרייר לוהקו לתפקידים שטרם נחשפו.
עוד באותו החודש, קווין פייגי ציין כי כחלק ממותרות ההסכם בין מארוול לסוני תופיע בסרט לפחות דמות אחת מסרטי היקום הקולנועי, שמאוחר יותר הוכרזה כטוני סטארק/איירון מן בגילומו של רוברט דאוני ג'וניור.
בסוף החודש, מייקל קיטון החל במשא ומתן לגילום האנטגוניסט, אך נודע כי השיחות עמו בעניין נכשלו, אף על פי שבסופו של דבר הוכרז כי הוא דווקא כן לוהק לסרט.
ביוני, מייקל ברייברי לוהק לתפקיד ג'ייסון, קנת' צ'וי לוהק לתפקיד מנהל התיכון ג'ים מוריטה, לוגאן מרשל-גרין לוהק לתפקיד נבל ודונלד גלובר ומרטין סטאר לוהקו לתפקידים שטרם נחשפו.
בנובמבר 2015, הולנד ציין כי אף על פי התרחשות הסרט בניו יורק, צילומיו יתרחשו באטלנטה, באומרו כי "יותר זול לצלם בהעתק של ניו יורק מאשר לצלם בניו יורק".
סלווטורה טוטינו נשכר לשמש כצלם ואוליבר סקול כמעצב הפקה, כשהתקציב עמד על כ-$175,000,000. שלב הצילומים החל ב-20 ביוני 2016 באטלנטה, ג'ורג'יה, תחת השם "Summer of George!".
הליהוקים לסרט המשיכו גם לאחר תחילת צילומיו, ואל הסרט לוהקו בתפקידים שטרם נחשפו איזבלה אמארה, חורחה לנדבורג הבן, ג'ונתן ג'רום טוטה, חניבעל בורס, סלניס לייבה, אברהם אטא, מייקל מנדו, גרסיל ביאוויס, טיפאני אספנסן, אנגוורי רייס, מרתה קלי וג'ונה קסיו, ובוקים וודביין לתפקיד נבל.
כחלק מכנס "קומיק-קון" שהתרחש ביולי, נחשף כי ג'ייקוב בטלון לוהק לתפקיד נד לידס וכי תפקידיהם של לורה הרייר וטוני רוולורי הם ליז אלן ופלאש תומפסון.
עוד בכנס, הוכרז כי את תפקיד האנטגוניסט ימלא מייקל קיטון כאדריאן טומס/הנשר, וכן נודע כי התסריט שוכתב מחדש בידי ג'ון וואטס, כריסטופר פורד, כריס מק'קנה ואריק סומרס.
חודש לאחר מכן, הוכרז כי מייקל צ'רנוס לוהק לתפקיד הנבל פינאס מייסון/טינקרר ובורס חשף את תפקידו כמורה להתעמלות.
זמן מה לאחר מכן, הוכרז כי ג'ון פאברו ישוב לגלם את דמותו של האפי הוגאן מסרטי "איירון מן".
בסוף ספטמבר, צילומי הסרט עברו לניו יורק, ושם הם התרחשו במשך כשבועיים בקווינס, סטטן איילנד ומנהטן.
שלב הצילומים תם ב-2 באוקטובר, אך עוד באותו החודש נערכו כמה צילומים נוספים בברלין בסמוך לשער ברנדנבורג.
שלב הפוסט-פרודקשן והעריכה החל ב-14 באוקטובר, ככשדן לבנטל ודבי ברמן נשכרו לשמש כעורכים.
צילומי השלמה נערכו במרץ 2017. המוזיקאי מייקל ג'אקינו נשכר להלחין את הפסקול, אשר הקלטותיו נעשו באפריל ובמאי.
בסוף יוני, נחשפו כל תפקידי השחקנים.
באוקטובר, טום הולנד ציין כי החל פיתוחו של סרט נוסף בסדרת סרטי "ספיידרמן", ובדצמבר הוכרז כי הוא ייצא לאקרנים ב-5 ביולי 2019.
ביולי 2017 הולנד אישר כי ישוב לגלם את ספיידרמן, עם ווטס כבמאי, בעוד טומיי תשוב לגלם את דודה מיי.
במאי 2018 פורסם שג'ייק ג'ילנהול יגלם את נבל-העל מיסטריו בעוד זנדאיה ומייקל קיטון ישובו אף הם לגלם את דמויותיהם מהסרט הקודם.
הצילומים התחילו בלונדון ביולי 2018. באוגוסט 2018 פורסם סמליל הסרט.
ספיידרמן ידועה גם כספיידרמן של מארוול היא סדרת אנימציה המבוססת על גיבור העל "ספיידרמן" מבית מארוול קומיקס.
הסדרה מחליפה את הסדרה הקודמת "ספיידרמן איש העכביש" והיא העלתה לשידור בארצות הברית ב-19 באוגוסט 2017 ובישראל ב-8 באוקטובר באותה שנה.
לאחר מותו של הדוד בן, נער חכם בשם פיטר פרקר הופך לגיבור על במסכה בעקבות נשיכה על ידי עכביש בטיול אל מעבדות אוסקורפ (מנהלו של מוסד זה הוא אביו של חברו הטוב ביותר הארי אוסבורן) וכתוצאה מכך קיבל כוחות על.
הסדרה הוכרזה לראשונה באוקטובר 2016 כתחליף לסדרה הקודמת לה ספיידרמן איש העכביש שהסתיימה בינואר 2017. הסדרה עלתה ב-19 באוגוסט 2017. העונה הראשונה הסתיימה בארצות הברית ב-18 בפברואר 2018. בישראל, העונה הראשונה עלתה ב-8 באוקטובר 2017 והסתיימה מתישהו באוגוסט 2018.
ב-24 בינואר 2018 הוכרז כי העונה השנייה תעלה לשידור ב-18 ביולי 2018, העונה הסתיימה ב-1 בדצמבר 2019. בישראל העונה השנייה עלתה מתישהו ב-2020 והסתיימה ב-31 בינואר 2021.
לקראת העונה השלישית, השם של הסדרה השתנה ל"ספיידרמן: מקסימום ונום", והעונה השלישית שודרה ב-19 באפריל 2020 והסתיימה ב-25 באוקטובר 2020. בישראל העונה השלישית עלתה ב-5 בפברואר 2021 והסתיימה ב-16 באפריל 2021.
מספר הקצרשם הפרק בעברית שם הפרק באנגלית תאריך שידור מקורי תאריך שידור בישראל1נקודת ההתחלה 1!Introduction24 ביולי 20178 באוקטובר 20172נקודת ההתחלה 2!Observation25 ביולי 20173נקודת ההתחלה 3!Hypothesis26 ביולי 20174נקודת ההתחלה 4!Prediction27 ביולי 20175נקודת ההתחלה 5!Experimentation28 ביולי 20176נקודת ההתחלה 6!Conclusion29 ביולי 2017
מספר הפרק(בסדרה)מספר הפרק(בעונה)שם הפרק בעבריתשם הפרק באנגליתתאריך שידור מקורי531רשת הוונוםWeb of Venom19 באפריל 2020542חברים מופלאיםAmazing Friends17 במאי 2020553נקמת ונוםVengeance of Venom21 בינואר 2020564ספיידרמן נחשףSpider-Man Unmasked16 באוגוסט 2020575דורותGenerations27 בספטמבר 2020586מקסימום ונוםMaximum Venom25 באוקטובר 2020
הסרט מבוים על ידי ג'ון וואטס ונכתב על ידי התסריטאים כריס מק'קנה ואריק סומרס ומככבים בו טום הולנד בדמותו של פיטר פארקר/ספיידרמן ולצידו זנדאיה, ג'ייק ג'ילנהול, סמואל ל.
הסרט יצא לאקרנים בבכורה עולמית ב-2 ביולי 2019. בישראל, הסרט הופץ בהקרנות טרום-בכורה במקביל לבכורתו העולמית ויצא לאקרנים רשמית ב-4 ביולי 2019.
העולם, ובו תיכון מידטאון בו לומד פיטר פארקר, מנסים לשוב לשגרה אחרי אירועי "הנוקמים: סוף המשחק", בהם כל האנשים (והחייזרים) שאוידו על ידי תאנוס לפני חמש שנים חוזרים לתחייה.
העולם עדיין מתאבל על מותו של טוני סטארק, שהקריב את עצמו כדי להציל את העולם ולהשמיד את ת'אנוס וצבאו.
סטארק מוריש לפארקר את זוג משקפי השמש שלו ובהם גישה למערכת EDITH השולטת בכל הטכנולוגיה של תעשיות סטארק ובהן נחיל של רחפנים חמושים.
מנגד, פארקר אינו מעוניין בעול הזה ומעדיף להשקיע את מרצו במטרה ארצית יותר: לחזר אחרי בת-כיתתו מישל ג'ונס – המכונה MJ – ולכבוש את ליבה בטיול הכיתתי לאירופה.
בינתיים, ניק פיורי חוקר מספר מקרים בהם יסודנים (ישויות מפלצתיות העשויות מארבעת היסודות) תוקפים יישובים ובני אדם אך מובסים בידי גיבור-על מסתורי בשם קוונטין בק.
בק מספר לפיורי שהוא לוחם שהגיע מיקום מקביל בו היסודנים השמידו את כדור הארץ, ושהוא מנסה להציל את כדור הארץ הזה מגורל דומה.
בק אומר לו שהיסודנים שנותרו יתקפו באירופה ושהוא זקוק לעזרה מספיידרמן.
פיורי מנסה לגייס את פארקר למשימה ללא הצלחה יתרה ואף משתלט בחשאי על הטיול הכיתתי של פארקר וחבריו כדי לתמרן אותו.
כאשר יסודן מים תוקף את פארקר וחבריו בעיר ונציה, פארקר מסייע לבק, שזוכה לכינוי מיסטריו, להביסו ומסכים להתגייס למאבק בתנאי שפיורי ישמור על זהותו הסודית ויגן על חבריו לכיתה.
בק מספר לפארקר על מוצאו ומתחבב עליו.
הם מספרים לפארקר שהיסודן האחרון, העשוי מאש, יתקוף בפראג במהלך קרנבל האור ופיורי מתמרן את הטיול הכיתתי לשם ומסדר לכיתה ערב חינם באופרה למגינת לבם של התלמידים שרצו לחגוג בקרנבל.
MJ מציעה לפארקר לשבת לידה באופרה, אך הוא נאלץ להתחמק עקב הבטחתו לפיורי ולבק.
לבוש בחליפה שחורה, פארקר מתצפת על העיר כשהוא חושב שחבריו מוגנים ולא יודע ש-MJ ושניים מחבריו עזבו והתפלחו לקרנבל האור.
יסודן האש תוקף אך פארקר ומיסטריו מביסים אותו: פארקר מציל את חבריו ואילו מיסטריו מחרף את נפשו וכמעט מת כדי להשמיד את היסודן.
בק עורך שיחת נפש עם פארקר, רוכש את אמונו ומביע הבנה ואף עידוד לרצונו של פארקר לא להיות גיבור-על אלא לבלות עם אהובתו MJ כנער מתבגר רגיל.
פארקר מאמין שבק הוא גיבור-העל והאדם הראוי לרשת את סטארק ולהגן על העולם, ומעביר לו את השליטה ב-EDITH.
אחרי שפארקר עוזב במטרה לנסות לתקן את יחסיו עם MJ, בק חושף את התרמית שלו ושותה עם אנשי הצוות שלו.
הוא מסביר את מזימתו ועל כך שהיסודנים וגיבור-העל מיסטריו הם למעשה אשליה אופטית שנוצרה על ידי נחיל רחפנים חמושים עם מקרנים הולוגרפיים, ומטרתם הייתה לרכוש את אמונם של ניק פיורי ופיטר פארקר על מנת להשיג גישה למערכת EDITH ולהשתלט על הטכנולוגיה של סטארק.
הוא חושף כי בעבר היה עובד ממורמר של סטארק ופוטר על ידו, ובאמצעות הטכנולוגיה של סטארק הוא יהיה איירון מן החדש שישלוט בעולם דרך הנוקמים והטכנולוגיה.
פיטר פארקר יוצא לטיול רגלי רומנטי עם MJ והיא מגלה לו שהיא הסיקה שהוא ספיידרמן.
בהתחלה הוא מנסה להכחיש, אך כאשר היא מציגה לו שברי רחפן שאספה מזירת הקרב עם יסודן האש, פארקר מפעיל אותו והם מגלים שהוא מציג הקרנה הולוגרפית של הקרב.
פארקר מבין שבק רימה אותו ושכל עניין גיבור-העל הנלחם ביסודנים היה תרמית.
הוא מודה בפני MJ שהוא ספיידרמן, מסביר לה את המזימה של בק ומבקש ממנה לברוח עם חבריה לכיתה בעוד שהוא עצמו ימהר לברלין להזהיר את ניק פיורי, וינסה לתקן את טעותו ולקחת את השליטה על EDITH.
בק מגלה שפארקר גילה את מזימתו ומחליט להרוג אותו בטרם יזהיר אנשים נוספים ובפרט את פיורי.
בברלין הוא מתחזה לפיורי ולוכד את פארקר.
הוא מפעיל עליו לוחמה פסיכולוגית ומנסה לערער את נפשו באמצעות האשליות שלו.
הוא מרמה את פארקר שוב וגורם לו להודות שהזהיר את חבריו לכיתה, ובהם MJ וחברו הטוב נד.
בק מודיע לו שהוא יהרוג אותם ומשליך את פארקר על רכבת מהירה ובכך סבור שנפטר ממנו.
פארקר שורד ומתעורר פצוע בהולנד.
בעזרת המקומיים הוא מתקשר להאפי הוגאן, שומר ראשו ועוזרו של סטארק, וזה בא לחלץ אותו במטוס סילון משוכלל.
אחרי שפארקר מספר לו על מזימתו של בק וכיצד פישל כאשר נתן לו את משקפי EDITH, הוגאן מעודד את פארקר ומדרבן אותו לא להיכנע אלא לפעול לעצור את בק שמתעתד לתקוף בלונדון באמצעות האשליות שלו.
פארקר מכין במטוס חליפת ספיידרמן חדשה ומבקש מהוגאן שיגן על חבריו בזמן שהוא נלחם בבק.
חבריו של פארקר מתומרנים ללונדון על ידי בק ונמלטים מאוטובוס התיירים שלהם שמותקף על ידי נחיל הרחפנים של בק המתחזים ליסודן חדש וגדול יותר שתוקף את גשר מצודת לונדון.
בעוד הוגאן ממלט את חבריו של פארקר למצודת לונדון, ספיידרמן צונח בגשר מצודת לונדון ומתחיל לנטרל את הרחפנים של בק.
הרחפנים מתחילים לתקוף את ספיידרמן אך הוא מצליח להביס רבים מהם ומגיע למקום מחבואו של בק בחלק העליון של הגשר, ממנו הוא מתפעל את הרחפנים.
בק מפעיל את מקרני האשליות ומורה על הרחפנים לירות ללא הבחנה בספיידרמן.
ספיידרמן עוצם את עיניו ומסתמך על חוש העכביש שלו כדי להתגבר על רחפניו של בק, שנפצע אנושות בעצמו מירי הרחפנים שלו.
בק מנסה לפנות לרחמיו של פארקר, שהפעם לא נופל בפח האשליה ופורק את בק מהאקדח בו היה חמוש.
בק מת מפצעיו אך מקליט בסתר את הקרב.
פארקר מחזיר את השליטה ב-EDITH לידיו ומנטרל את כל צי הרחפנים.
הוא זוכה לשבחיהם של ניק פיורי והאפי הוגאן ובלבה של MJ שמנשקת אותו.
הם חוזרים לניו יורק ונהיים זוג בעוד שהוא שומר על העיר כספיידרמן.
בסצנה שבמהלך הכתוביות, פיטר ו-MJ מגלים כי למערכת החדשות "הדיילי ביוגל", בראשותו של ג'יי ג'ונה ג'יימסון, עיתונאי בכיר השונא את ספיידרמן, הגיע סרטון שהוקלט לכאורה על ידי מיסטריו רגעים לפני מותו, בו ספיידרמן מופלל בהשתלטות עוינת על הטכנולוגיה של סטארק ואף נחשפת זהותו הסודית כפיטר פארקר.
בסצנה שלאחר הכתוביות, מתגלה שהסקרולים טאלוס וסורן התחזו לניק פיורי ומריה היל במשך כל הזמן, וקיבלו הנחיות מפיורי האמיתי, המפקד על חללית הסקרול.
טום הולנד - פיטר פארקר/ספיידרמן, נער מתבגר בעל יכולות דמויי עכביש, אותם הוא קיבל לאחר שנעקץ על ידי עכביש מהונדס גנטית.
ג'קסון - ניק פיורי, מנהל S.H.I.E.L.D.
ג'יי" ג'ונס, חברתו של פיטר לספסל הלימודים ומושא אהבתו.
שמה המלא, מישל ג'ונס ווטסון, מתגלה בסרט הבא "ספיידרמן: אין דרך הביתה", והוא מחווה לדמות המקורית.
קובי סמולדרס - מריה היל, סוכנת בכירה לשעבר בארגון S.H.I.E.L.D.
העובדת יחד עם ניק פיורי.
ג'ייק ג'ילנהול - קוונטין בק/מיסטריו, מומחה לארבעת היסודנים שמגויס על ידי ניק פיורי במטרה לעזור לספיידרמן להביס אותם.
בקומיקס המקורי, דמותו של בק הייתה אומן פעלולים ואפקטים מיוחדים שהשתמש בכישרונו המיוחד על מנת לבצע מעשי פשע באמצעות אשליות.
מריסה טומיי - מיי פארקר, דודתו של פיטר ואלמנתו של בן.
ג'ון פאברו - הארולד "האפי" הוגאן, ראש אכיפת הביטחון של "סטארק תעשיות", שומר ראשו ונהגו האישי של טוני סטארק, שמשגיח על פיטר.
ג'ייקוב בטלון - נד לידס, חברו הטוב ביותר של פיטר.
מרטין סטאר - רוג'ר הרינגטון, מורה דקאתלון בכיתתו של פארקר המשמש כמורה מלווה בטיול הכיתתי.
טוני רוולורי, המקי מאדרה, אנגוורי רייס ולורה הרייר מגלמים את דמותיהם כפלאש תומפסון, יריבו של פיטר, בעל הקיוסק המקומי מר דלמר, בטי בראנט וליז אלן טומס, בנות כיתתו של פיטר פארקר מהסרט הקודם.
ג'יי קיי סימונס שב לגלם את דמותו של ג'יי ג'ונה ג'יימסון מהטרילוגיה המקורית שבוימה על ידי סם ריימי בסצנה שאחרי הכתוביות, וזו הפעם הראשונה ששחקן שב לגלם דמות שאינה משתייכת ליקום הקולנועי של מארוול.
בן מנדלסון ושרון בלין שבים לגלם את דמויותיהם של טאלוס וסורן מגזע הסקרול בהופעה ללא קרדיט בסצנה שאחרי הכתוביות, לאחר שהופיעו ב"קפטן מארוול".
ארבעת האלמנטלים שמופיעים בסרט ממודלים לפי ארבעה נבלי ספיידרמן בשם הידרו-מן, סאנדמן, מולטן מן וציקלון.
ביוני 2016, אמר יו"ר סרטי סוני, תומאס רותמאן אמר שסרטי סוני ואולפני מארוול התחייבו לעשות סרטים נוספים על דמותו של ספיידרמן לאחר הסרט "ספיידרמן: השיבה הביתה".
חודש לאחר מכן, נשיא אולפני מארוול, קווין פייגי אמר שאם סרטים נוספים יופקו בעתיד, לאולפנים היה רעיון מבוסס סרטי "הארי פוטר" ולכתוב את הסרטים כך שכל סרט בסדרה תתמקד בשנת לימודים חדשה שפיטר חווה; עלילת סרט ההמשך נועדה להתקיים במהלך שנת הלימודים הלפני-אחרונה של פיטר פארקר.
באוקטובר 2016, החלו דיונים להפקת סרט המשך, כולל הצגת נבל-על חדש שיוצג לראשונה ביקום, על פי דבריו של טום הולנד, שחתם על חוזה לשלושה סרטים של ספיידרמן, כולל "השיבה הביתה".
בדצמבר, לאחר שיווקו המוצלח של הטריילר הראשון, סרטי סוני חתמו על הפקת סרט המשך שייצא לאקרנים ב-5 ביולי 2019.
ביוני 2017 נחשף שסרטי סוני ישתמשו במותרות ההסכם בין מארוול לסוני שנחתם ב-2015 על מנת להציג דמות נוספת מסרטי היקום הקולנועי, כפי שהציגו את דמותו של איירון מן בתור המנטור של פיטר ב"השיבה הביתה".
פייגי הצהיר כי מארוול וסוני "רק החלו לחזק את התוכניות שלנו" עבור סרט ההמשך, והרגישו שהופעותיו של ספיידרמן ב"מלחמת האינסוף" ובסרט ההמשך שלו "ישיקו אותו ליקום קולנועי חדש מאוד נכון לעכשיו", בדומה לאופן שבו "קפטן אמריקה: מלחמת האזרחים" הכריז על "השיבה הביתה".
מארוול וסוני התלהבו מאוד מהאפשרות שהבמאי ג'ון וואטס יחזור ליטול את שרביט הבימוי בסרט ההמשך, ופייג אמר על כך שזו "השאיפה בוודאות", ופסקל ציינה שהם "ישתגעו" אם וואטס לא יחזור.
וואטס גם ציין שהוא חתום על חוזה לשני סרטים.
בנוסף, פייגי ציין שכותרת סרט ההמשך תהיה דומה לכותרת הסרט הקודם; עם כותרת משנה, וללא המספר "2" בכותרת.
פייגי אף ציין כי הצילומים אמורים להתחיל באפריל או במאי 2018. פסקל ציינה שסרט ההמשך יתחיל "מספר דקות" לאחר סיום סרט ההמשך ל"מלחמת האינסוף".
כמו ב"השיבה הביתה", פייגי הצהיר שהנבל בסרט הנוכחי יהיה נבל שעדיין לא הוצג בסרטי ספיידרמן.
עד יולי 2017, וואטס ניהל במשא ומתן עם האולפנים על חזרה למלאכת בימוי סרט ההמשך, ומריסה טומיי הביעה עניין לשוב לגלם את דמותה כדודה מיי מהסרט הקודם.
בסוף אוגוסט 2017, כשהסרט נכנס לתהליכי קדם ההפקה, כריס מק'קנה ואריק סומרס, שניים מהתסריטאים שכתבו את התסריט עבור הסרט הקודם,"השיבה הביתה", ניהלו משא ומתן סופי מול אולפני מארוול על חזרתם לכתיבת סרט ההמשך.
בתחילת אוקטובר 2017, ג'ייקוב בטלון אישר שהוא ישוב לגלם את דמותו של נד בסרט ההמשך.
בדצמבר 2017, פייגי אישר שוואטס ישוב לביים גם את הסרט ההמשך.
בפברואר 2018, נודע שזנדאיה הייתה אמורה לשוב לגלם את דמותה של מישל ג'ונס.
עד סוף אפריל, הצילומים היו אמורים להתחיל בתחילת יולי 2018, ופייגי אישר שהצילומים יתרחשו בלונדון, במקום באטלנטה כמו בסרט הראשון.
פייגי ציין כי אחת הסיבות לכך היא מכיוון שרוב הסרט יתרחש ברחבי העולם, מחוץ לניו יורק.
חודש לאחר מכן, ג'ייק ג'ילנהול נכנס למשא ומתן על גילם דמותו של נבל-העל מיסטריו, בעוד שאושר שמריסה טומיי ומייקל קיטון (שתפקידו לבסוף לא-נכלל בסרט ההמשך) ישובו לגלם את דמויותיהם מהסרט הקודם; נוסף על כן, אושר שמק'קנה וסומרס ישמשו בתפקיד התסריטאים של הסרט.
בסוף יוני 2018, הולנד חשף שכותרת הסרט תהיה "ספיידרמן: רחוק מהבית", וליהוקו של ג'ילנהול כמיסטריו אושר.
פייגי השווה את כותרת הסרט הנוכחי ("רחוק מהבית") לכותרת הסרט הקודם ("השיבה הביתה") וציין שכותרות הסרטים "מלאות במשמעויות חלופיות", תוך כדי השימוש במילה "בית" בשתי כותרות הסרטים, והסביר שהסרט הנוכחי יתמקד בפארקר ובחבריו שנמצאים במהלך טיול באירופה בחופשת הקיץ.
צילומי הסרט הראשיים החלו בהרטפורדשייר, אנגליה ב-2 ביולי 2018, תחת הכותרת "הסתיו של ג'ורג'" ("Fall of George").
הצילומים מתקיימים גם בלונדון, עם צילומים במיקומים שונים, כולל מזרח לונדון.
הצילומים הראשיים הסתיימו בדצמבר 2018.
הסרט יצא לאקרנים בארצות הברית ב-2 ביולי 2019. בישראל הסרט יצא לאקרנים יומיים לאחר מכן, ב-4 ביולי 2019.
גרסה מורחבת של הסרט יצאה ב-29 באוגוסט, וכוללת ארבע דקות של תוכן נוסף.
לוסייה סיכם כי ככל הנראה כי הגישה השנייה תינקט, בעוד שנציג של סרטי סוני אמר שהאולפנים יעבדו בצמוד עם אולפני מארוול על מנת "להבין את האסטרטגיה עבור ספיידרמן".
בפועל, קדימון הסרט פורסם יחד עם הכרזה הראשונה בינואר 2019.
באוגוסט 2019 דווח כי אולפני סוני ומארוול לא הגיעו להסכמים שנדרשו על מנת להמשיך את השיתוף פעולה בין השתיים ולכן סוני תעבוד לבדה ללא ההתערבות של אולפני מארוול.
כמו כן צוין שסוני מתכננים שני סרטי המשך, כאשר הם מקווים שטום הולנד יחזור לגלם את ספיידרמן וג'ון וואטס יחזור לביים את שני הסרטים.
מאוחר יותר באותו החודש, הולנד אישר כי הוא צפוי לחזור ולשחק את הדמות בסרטים של סוני.
בספטמבר 2019 דווח כי אולפני סוני ומארוול הגיעו להסכם חדש שבו ספיידרמן ימשיך להיות ביקום הקולנועי של מארוול כאשר הסרט השלישי בסדרה אמור לצאת ב-16 ביולי 2021 ושספיידרמן צפוי להופיע בסרט אחד של מארוול.
ב-24 באפריל 2020, נודע כי סרט ההמשך צפוי לצאת לאקרנים ב-5 בנובמבר 2021 ויצולם באטלנטה, ניו יורק, לוס אנג'לס ובאיסלנד, ב-24 ביולי 2020 נודע כי סרט ההמשך יצא לאקרנים ב-17 בדצמבר 2021. הצילומים החלו באוקטובר 2020.
ספיידרמן: ממד העכביש הוא סרט גיבורי-על בהנפשה ממוחשבת שיצא ב-14 בדצמבר 2018 העוקב אחר דמותו הבדיונית של מיילס מוראלס מחברת מארוול קומיקס.
הסרט הוקרן בבכורה בתיאטרון ריג'נסי וילג' בלוס אנג'לס ב-1 בדצמבר 2018, ויצא לאקרנים בארצות הברית ב-14 בדצמבר.
הסרט גרף 394 מיליון דולר ברחבי העולם בתקציב של 90 מיליון דולר וזכה לשבחי המבקרים.
הסרט זכה בפרס אוסקר לסרט המונפש הטוב ביותר בטקס פרסי אוסקר ה-91, ובפרסים רבים אחרים.
"ממד העכביש" נחשב מאז לאחד מסרטי האנימציה הגדולים והמשפיעים ביותר, במיוחד בזכות הישגיו פורצי הדרך באנימציה, כאשר יוצרי סרטים ועמיתים בתחום האנימציה שיבחו את האסתטיקה שלו והכירו בהשפעתו על הפקות אנימציה נוספות.
סרט המשך, "ספיידרמן: ברחבי ממדי העכביש", יצא לאקרנים ביוני 2023 וזכה לשבחים דומים מצד המבקרים ולהצלחה מסחרית גדולה יותר.
סרט שלישי, "ספיידרמן: מעבר לממדי העכביש", מתוכנן לצאת לאקרנים ב-25 ביוני 2027, וישלים את טרילוגיית "ממד העכביש".
הסרט מתרחש ביקום מרובה עולמות מקבילים שבהם חיות מספר דמויות בעלות כוח העכביש - גרסאות מקבילות של ספיידרמן.
הדמות המרכזית של הסרט היא מיילס מוראלס, נער נורמלי שחי בברוקלין המושגחת בידי גיבור העל האהוד.
מיילס הוא בנו של שוטר הנוטה להעביר ביקורת שלילית על פעילותו של ספיידרמן.
מיילס, שהוא נער מחונן, מקבל מלגה לבית ספר פרטי ויוקרתי, אך הוא מנסה להעמיד פני טיפש כדי לחזור לבית הספר הישן שלו, שם לומדים חבריו.
לחוץ מעומס הלימודים, מיילס נמלט ממעונות בית הספר כדי לבלות עם דודו, ארון דייוויס, במקום נסתר במסדרונות הצדדיים של מנהרות הרכבת התחתית.
בעודם יוצרים גרפיטי על קירות המקום, נושך את מיילס עכביש רדיואקטיבי שחמק ממעבדה של חברת "אלכמקס" הצמודה למקום.
מיילס הורג את העכביש מבל להבין שזה הרגע קיבל מהעכביש כוחות מיוחדים.
למחרת, מיילס מגלה את כוחותיו הכוללים חושים מחודדים, גמישות וכוחות על אנושיים, וידיו נדבקות לכל דבר שבא איתן במגע, כולל שיער ראשה של הנערה שהוא מחבב, גוון (בשלב זה של הסרט, עדיין מציגה את עצמה תחת שמה הבדוי "גוונדה"), דבר שגורם מבוכה לשניהם.
בעודו נמלט ממנהל אבטחת בית הספר, שמודע לכך שמיילס בורח מן המעונות, הוא הולך על קירות הבניין ללא ידיעה שגוון רואה אותו, ומגיע לחדרו.
מבולבל לגבי השינויים שחלים בו, הוא מעלעל בחוברת קומיקס המתארת את קורותיו של ספיידרמן ומוצא דמיון רב בין אירועי החוברת לחייו.
חדור חששות, מיילס חוזר למקום בו ננשך כדי להוכיח לעצמו שהעכביש רגיל לחלוטין והוא אינו ספיידרמן.
בעודו בוחן את העכביש המת, שומע מיילס קולות קרב בהמשך המנהרות, ועוקב אחריהם דרך פרצה בגדר של אלכמקס עד שהוא נמצא תחת מכונה גלילית ענקית.
הוא רואה את ספיידרמן נלחם מול יצור גדול דמוי דרקון - נורמן אוסבורן, הגובלין הירוק.
ספיידרמן חומק מהגובלין, פוגש את מיילס ומתוודע לכך שכעת גם מיילס מחזיק בכוחות העכביש.
ספיידרמן מסביר לו שהמכונה עלולה לפתוח חור שחור שימחק את העיר וכל תושביה, ומבטיח לפגוש שוב את מיילס ולהעביר לו אימונים בלוחמה בפשע.
לאחר קרב קצר בו הגובלין הירוק מכניע את ספיידרמן, קינגפין- אויבו המושבע של ספיידרמן ומנהיג כנופיית הנבלים.
מפעיל את המכונה, שפותחת קרע ברצף הזמן חלל ליקומים חלופיים.
כשהפתח נפתח, הגובלין דוחף לתוכו את ספיידרמן.
הדבר גורם לפיצוץ עז שפוגע בספיידרמן אנושות.
בתור מוצא אחרון, ספיידרמן הפצוע מעניק למיילס שצפה מהצד דיסק-און-קי שחיבורו למכונה אמור לבטל את פעולתה.
הוא מסביר כי מדובר במעין מאיץ חלקיקים שיכול ליצור פתח בין היקומים, מה שיגרום לכל היקומים לקרוס.
מיילס מתחבא ורואה את קינגפין הורג את ספיידרמן הפצוע.
הוא בורח, וקינגפין שומע ומבין שמישהו עד לרצח, ושולח את הנבל פראולר לתפוס את העד, אך מיילס כבר הרחיק.
למחרת דבר מותו של ספיידרמן מתפרסם, וכאשר העולם חולק כבוד אחרון לגיבור העל, מתגלה שמו, פיטר פארקר, אך איש מלבד מיילס לא יודע עדיין על מעורבותו של קינגפין ועל המאיץ הקטלני שלו.
כמו רבים אחרים, מיילס קונה תחפושת של ספיידרמן בחנות של סטן לי והולך עם ההמון המתאבל לשמוע הספד שנשאה מרי ג'יין ווטסון, שהייתה בת זוגו של ספיידרמן המנוח.
פארקר, אשר דומה במראהו לפיטר פארקר אך מבוגר ממנו, עם שיער בצבע שונה ועם בעיות משקל) שהגיע מיקום מקביל בעקבות הניסוי במאיץ מוצא עצמו בחדרו של מיילס.
שם מיילס אומר לפיטר ב.
שספיידרמן המנוח הבטיח שילמד אותו איך להילחם כמו שרק ספיידרמן יכול.
פיטר ב, שוויתר מזמן על חיי הלוחמה בפשע מסרב, אך לבסוף משנה את דעתו.
למחרת, כששניהם בתחפושת, הם יוצאים מהעיר ומתגנבים לאתר אחר של מעבדות אלכמקס (שבבעלות קינגפין) על מנת לפרוץ למחשבי הניסוי ולהעתיק לדיסק חדש את קוד הביטול.
אוליביה אוקטביוס, גרסה נשית של דוק אוק, מגלה אותם, והשניים בורחים ליער כשבידיהם מחשב הנושא את קוד הביטול.
ביער הם פוגשים עוד גיבורה כמוהם - ספיידרוומן, שמורידה את המסכה ומיילס מזהה אותה בתור גוונדה, הנערה אותה הוא מחבב.
היא מגלה לו ששמה האמיתי הוא למעשה גוון סטייסי ומספרת כי היא עקבה אחריהם לשם אחרי שהבינה שיש למיילס כוחות.
בנוסף, היא מספרת להם שגם היא למעשה גרסה חלופית של ספיידרמן מיקום מקביל, שהגיעה בעקבות ניסוי מוקדם יותר של המאיץ והעמידה פנים שהיא עוד תלמידה רגילה בבית ספרו של מיילס.
אוליביה מספרת לקינגפין כי קיומם של ספיידרמנים מרובים שהגיעו מיקומים שונים מוכיח כי המאיץ עובד.
גוון, מיילס ופיטר ב מבקרים בערב את מיי פארקר, דודתו של ספיידרמן המנוח.
היא מבינה כי פיטר ב.
ה"אורחים" מגלים כי זמנם קצוב, שכן כל מי שהגיע מיקום אחר סובל מעוויתות בעקבות אי התאמה של החלקיקים.
לכן, חיי החבורה למעט מיילס תלויים בחזרה בהקדם ליקומיהם.
החבורה מגלה שלמיילס יש כוחות שאין ליתר - הפיכה לבלתי נראה וחשמול.
עם זאת הם מבינים שהוא חסר כל ניסיון ומחליטים לצאת בלעדיו למשימה - הקפאת המאיץ השמור בידי חבורתו של קינגפין.
מדובר במשימת התאבדות עבור פיטר ב.
שהחליט להיות "האוחז בשער" שיעביר את השאר ליקומיהם כאשר הוא יאלץ להישאר ולכבות את המכונה, ולהתפוגג.
לצורך כך פני מכינה דיסק עם קוד הביטול מהמחשב שמיילס ופיטר ב.
מאוכזב מחוסר האמונה של שאר החבורה, מיילס הולך לבקר את דודו ארון, ולתדהמתו מגלה שדודו הוא לא אחר מאשר הפראולר, נבל בכנופיה של קינגפין שניסה להרוג אותו לא פעם.
מיילס, שנעקב על ידי הפראולר, מוביל את חבורתו של קינגפין לבית של ספיידרמן והנבלים תוקפים את חבורת העכביש, ארון רודף אחרי הספיידרמן החדש ומגלה שמדובר באחיינו האהוב.
ארון ומיילס פוסקים מהקרב, וקינגפין המאוכזב יורה בארון.
גוסס, ארון אומר למיילס שכל שעליו לעשות הוא ללכת בדרכו, ומת מפצעיו.
אביו של מיילס רואה את ספיידרמן החדש מעל גופתו של ארון ובטוח כי מיילס אשם, מבלי לזהותו.